Tehnicianul echipei FC Voluntari, Florin Pârvu, a declarat duminică seară, după meciul cu Universitatea Cluj, scor 0-1, rezultat în urma căruia formaţia sa a retrogradat, că jucătorii sunt supăraţi şi şocaţi, scrie news.ro.
”Este foarte dificil să vorbesc acum. Sunt toţi în vestiar, nu a plecat nimeni, toţi sunt supăraţi, şocaţi şi sperăm să ne revenim. Nu s-a jucat la egal, am spus de la început că ne dorim victoria. Dacă făceam egal era spre binele nostru şi puteam să mergem la baraj, dar au avut acel penalti.
Noi ne-am apropiat de poartă, dar n-am avut ocazii. În a doua repriză am avut ocazii, dar nu am putut să le fructificăm. Îmi pare rău pentru suporteri şi pentru comunitate”, a spus Pârvu, potrivit digisport.ro.